AQShda planer qulashi oqibatida uch kishi halok bo‘ldi

AQShning Vermont shtatidagi tog‘da planer halokatga uchradi, deb xabar beradi “TASS”.

Planerning bortida uchuvchi va ikki nafar yo‘lovchi bo‘lgan. Hodisa oqibatida ularning barchasi halok bo‘lgan.
Planer Vermont shtatida joylashgan Morrisvill-Stou aeroportidan havoga ko‘tarilganidan keyin shatakka oluvchi samolyotdan ajralib qolgan.
Hodisa AQSh fuqaro aviatsiyasi federal boshqarmasi hamda transportda xavfsizlik bo‘yicha milliy boshqarma tomonidan o‘rganilmoqda.